Latqallar
Latqallar (latq. latgali, latgalīši; latış. latgalieši‎) — latışların etnoqrafik qrupu sayılan Latviyanın Latqale diyarının kök əhalisi. Latqal dili Latviyada rəsmən dövlətin tək rəsmi dili olan Latış dilinin yuxarı ləhcəsi sayılır. 2011-ci ildə aparılan sorğu göstərib ki, Latviya əhalinin 8,8%-i və ya 164500 adam Latqalca danışır. Onların 97600-ü Latqaledə, 29400-ü Riqada, 14400-ü isə Riqa regionda yaşayır.